[Video] Truitjies vir die hoendersSkermskoot uit die video ŉ Vrou wat verskeie batteryhoenders hervestig het, het ŉ blink plan bedink om hulle warm te hou: met gebreide truitjies! Nicola Congdon (25) van Falmouth in Cornwall, Engeland, en haar ma Ann (58), is al ŉ paar jaar lank besig om die hoenders te hervestig, maar het gevind dat die hoenders baie koud kry wanneer hulle buite bly. Die hoenders van batteryplase het gewoonlik min vere, aangesien hulle dit uit frustrasie uitpluk en hulle kan nie die ysige winters oorleef nie. Nicola het besluit om die truitjies te brei en kry nou versoeke van dwarsoor die wêreld. Donasies wat hulle ontvang word aan ŉ vigs-weeshuis in Suid-Afrika geskenk.